**Nyúl Község Önkormányzata Képviselő-testületének**

**18/2025. (VII. 9.) önkormányzati rendelete**

**Az önkormányzati intézmények térítési díjának felülvizsgálatáról, valamint az alkalmazandó nyersanyagnormáról és a fizetendő étkezési térítési díjakról szóló 4/2023.(III.30.)önkormányzati rendelet módosításáról**

[1] Nyúl Község Önkormányzatának Képviselő-testülete az Alaptörvény 32.cikk (1) bekezdés a) pontja, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdése, a 147. §-a, 162. § (5) bekezdése, a szociális igazgatásról és a szociális ellátásokról szóló 1993. évi III. törvény 92. § (1) bekezdés a) pontjában, valamint a 92. §/B. § (1) bekezdés a) pontjában foglalt felhatalmazás alapján

[2] a bölcsődei gondozási díj tényleges igénybevétel alapján történő megállapítása céljából az alábbi rendeletet alkotja:

**1. §**

Az önkormányzati intézmények térítési díjának felülvizsgálatáról, valamint az alkalmazandó nyersanyagnormáról és a fizetendő étkezési térítési díjakról szóló 4/2023. (III. 30.) önkormányzati rendelet 1. § (1) bekezdés b) pontja helyébe a következő rendelkezés lép:

*(Az önkormányzat intézményeiben fizetendő térítési díjak a következők****:****)*

„*b)* A bölcsődei gondozási díj: 990,- Ft / nap, amely díj a tényleges igénybevétel alapján kerül megállapításra.”

**2. §**

Ez a rendelet 2025. július 10-én lép hatályba.

**3. §**

A rendelet rendelkezéseit 2025. július 1. napjától kell alkalmazni.

Végső előterjesztői indokolás

A képviselő-testület 2025. május 1. napjával vezette be újra a bölcsődei gondozási díjat. A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011.(XII.29.)Kormányrendelet 9.§ (3) bekezdése értelmében „*A bölcsődei, mini bölcsődei gondozás személyi térítési díját - a fenntartó eltérő döntése hiányában - akkor is teljes hónapra kell megállapítani, ha a gyermek az ellátást a hónap nem minden napján veszi igénybe.”*

Tekintettel arra, hogy a cél, a tényleges igénybevétel alapján történő gondozási díj megállapítás, így szükséges az önkormányzati rendelet módosítása, melyre a fenti jogszabályhely teremti meg a jogalapot.